CELEX: 31992R0915
Language: el
Date: 1992-04-06 00:00:00
Title: Κανονισμός (ΕΟΚ) αριθ. 915/92 του Συμβουλίου της 6ης Απριλίου 1992 για την τροποποίηση των κανονισμών (ΕΟΚ) αριθ. 3877/91 και (ΕΟΚ) αριθ. 3878/91 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα χειροποίητα προϊόντα και ορισμένα υφάσματα, βελούδα και πλούσσες, υφασμένα σε χειροκίνητους αργαλειούς (1992)

Avis juridique important

|

31992R0915

Κανονισμός (ΕΟΚ) αριθ. 915/92 του Συμβουλίου της 6ης Απριλίου 1992 για την τροποποίηση των κανονισμών (ΕΟΚ) αριθ. 3877/91 και (ΕΟΚ) αριθ. 3878/91 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα χειροποίητα προϊόντα και ορισμένα υφάσματα, βελούδα και πλούσσες, υφασμένα σε χειροκίνητους αργαλειούς (1992)  

Επίσημη Εφημερίδα αριθ. L 098 της 11/04/1992 σ. 0003 - 0003

ΚΑΝΟΝΙΣΜΟΣ (ΕΟΚ) αριθ. 915/92 ΤΟΥ ΣΥΜΒΟΥΛΙΟΥ  της 6ης Απριλίου 1992  για την τροποποίηση των κανονισμών (ΕΟΚ) αριθ. 3877/91 και (ΕΟΚ) αριθ. 3878/91 σχετικά με το άνοιγμα και τον τρόπο διαχείρισης των κοινοτικών δασμολογικών ποσοστώσεων για  ορισμένα χειροποίητα προϊόντα και ορισμένα υφάσματα, βελούδα και πλούσσες, υφασμένα σε χειροκίνητους αργαλειούς (1992)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι με τους κανονισμούς (ΕΟΚ) αριθ. 3877/91 (1) και (ΕΟΚ) αριθ. 3878/91 (2), το Συμβούλιο άνοιξε, για το έτος 1992, για ορισμένα χειροποίητα προϊόντα κοινοτικές δασμολογικές ποσοστώσεις για ορισμένες χώρες- ότι, εντούτοις, η υπαγωγή στις εν λόγω  ποσοστώσεις παρέχεται κατ' αποκλειστικότητα στα προϊόντα που συνοδεύονται από πιστοποιητικό αναγνωρισμένο από τις αρμόδιες αρχές της Κοινότητας και είναι σύμφωνο με ένα από τα πρότυπα που περιλαμβάνονται στα παραρτήματα των ανωτέρω κανονισμών- ότι,  επιπλέον, το συγκεκριμένο πιστοποιητικό πρέπει να έχει χορηγηθεί από αναγνωρισμένη αρχή της χώρας κατασκευής, η οποία να πιστοποιεί ότι τα εν λόγω προϊόντα είναι χειροποίητα-  ότι οι αρχές της Βραζιλίας υπέβαλαν αίτηση με σκοπό την υπαγωγή στα ανωτέρω δασμολογικά μέτρα- ότι προς το σκοπό αυτό κοινοποίησαν στην Επιτροπή των Ευρωπαϊκών Κοινοτήτων το όνομα του οργανισμού που είναι εξουσιοδοτημένος για την επικύρωση των  προαναφερθέντων πιστοποιητικών και ότι δήλωσαν πως είναι έτοιμες να εκπληρώσουν κάθε υποχρέωση που απορρέει από τους σχετικούς κανονισμούς-  ότι διαπιστώθηκε πως ορισμένα προϊόντα καταγωγής Βραζιλίας παρουσιάζουν χαρακτηριστικά παρόμοια με εκείνα των προϊόντων καταγωγής άλλων αναπτυσσόμενων χωρών, που υπάγονται στους κανονισμούς (ΕΟΚ) αριθ. 3877/91 και (ΕΟΚ) αριθ. 3878/91- ότι κρίνεται  σκόπιμη η τροποποίηση των εν λόγω κανονισμών, ούτως ώστε να καταστεί δυνατή η υπαγωγή σ' αυτούς και των προϊόντων καταγωγής Βραζιλίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα ΙΙΙ του κανονισμού (ΕΟΚ) αριθ. 3877/91 και το παράρτημα ΙΙ του κανονισμού (ΕΟΚ) αριθ. 3878/91 τροποποιούνται ως εξής:  1. στη στήλη "χώρα κατασκευής", προστίθενται οι ακόλουθοι όροι:  "Brasil  Brasilien  Brasilien  Βραζιλία  Brazil  Bresil  Brasile  Brazilie  Brasil."  2. Στη στήλη "αρμόδια υπηρεσία", προστίθενται οι ακόλουθοι όροι:  "Conselho Nacional da Associacoes Comerciais  CONASC SCS  Ed. Palacio do Comercio  1o andar 70318 - Brasilia DF."  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 6 Απριλίου 1992. Για το Συμβούλιο  Ο Πρόεδρος  Joao PINHEIRO   (1) ΕΕ αριθ. L 364 της 31. 12. 1991, σ. 1. (2) ΕΕ αριθ. L 364 της 31. 12. 1991, σ. 37.